Page 0: Page 1: eg on nn. Ur stummadur digor d'an holl zh e re a-b komedianed amatour hag a-vicher E b n-d n d'an dud  o deus c'hoant dizoleiñ ar c'hoari pe mont pelloc'h ganti. pe Ar c'hevredigezhioù C'HOARIVA & DIZALE ' zo laouen o kinnig deoc'h ar stummadur kentañ : «C'HOARI GWIRION, YA ! HA C'HOARI E BREZHONEG OUZHPENN !» Ur stummadur e 3 lodenn kaset gant : NOLWENN KORBELL asambles gant LAORS SKAVENNEG E-kerzh o labour, tud C'HOARIVA ha tud DIZALE o deus bet tro da gompren na pegen dedennus e c'hellfe bezañ labourat a-gevret evit mont pelloc'h gant ar c'hoari e brezhoneg. Koulz eus tu an teatr hag eus tu ar  c'hleweled ez a ar c'hrouiñ e brezhoneg war-raok abaoe un nebeut bloavezhioù. Tamm ha tamm, en ur bed hag a gemm buan, ne chom ket ar brezhoneg ur yezh diwarlerc'h. Tiez-produiñ nevez zo bet savet, strolladoù c'hoariva nevez pe vefent amatour pe vefent a-vicher 'zo deuet war-wel ha da heul abadennoù, programoù hag ezhommoù nevez. Muioc'h-muiañ 'vez goulennet digant an holl gomedianed dont da vezañ barrekoc'h-barrekañ koulz war ar yezh ha war ar c'hoari. E pep keñver, ur sin vat eo evit ar c'hrouiñ pa gas live ar  yezh hag al live arzel kentoc'h ouzh krec'h eget d'an traoñ. Talvezout a ra ez eus nerzh ha startijenn. Deomp dezhi ! Ar stummadur a vo kinniget deoc'h e 2 brantad-labour : 1. Prantad-labour kentañ (2 lodenn) : Ar vouezh hag ar c'horf An div lodenn zo stajoù-diazez ha ne c'heller ket distagañ an eil diouzh egile. 2. Eil prantad-labour (mont pelloc'h) : Teatr filmet Tu 'zo da gemer perzh en trede staj hep bezañ bet graet ar stajoù-diazez nemet gwelloc'h eo memestra (Gwelet e vo etrezomp da-geñver ho  parregezhioù). Ar pezh a zo nevez er stummadur-se ez eo e c'hello ar stajidi pakañ diazezoù c'hoari evit an teatr en ur bakañ diazezoù c'hoari evit ar c'hleweled (ha n'eo ket tele a zo skrivet). Deoc'h-c'hwi da vezañ emskiant eus ho c'hoari en ur voueta anezhañ gant an eil pinvidigezhioù hag ar re all. Goude ma fell deoc'h mont pelloc'h e c'helloc'h kemer perzh en trede staj keit ha ma vo displeget ganeoc'h ur pezh-c'hoari filmet war an dro. D'ar re 'zo o chom pell eus al lec'hioù stummadur e vo kinniget bod ha  boued. Page 2: PROGRAM AR STUMMADUR dre ar munud PRANTAD-LABOUR KENTAÑ 1 Lodenn gentañ - Eus ar 16 betek ar 17 a viz Here Auditorium DIZALE - An Oriant Tizhout ar wirionez dre ar vouezh Palioù : • Implijout ar vouezh evit treuzkas santimañchoù gwirion • C'hoari kement gant ar pozioù ha gant an anal • Bezañ gouest da cheñch lusk hervez an ezhomm • Cheñch live mouezh, azasaat an implij diouzh an darvoud • Dont a-benn da advouezhiañ ul lodenn deus ur film Doareoù labour : • Labourat diwar un oberenn sinema,  pazenn ha pazenn, diaester a ziaester. • Deskiñ sellet, klevet ha dielfennañ araok klask c'hoari. • Deskiñ kemer harp war c'hoari egile. Klask bezañ tost deus ar c'hoari orin da zigentañ, a-benn deskiñ harzoù ar frankiz a c'heller kaout. 2 Eil lodenn - Eus ar 27 hag ar 28 a viz Du Bod war ar maez e Sant-Kadou (Sizun 29) Ar c'horf, ur benveg da vestroniañ ! Palioù : Evit al lodenn-mañ e vo roet tudennoù d'ar stajidi hag un dra bennak da zeskiñ Ar re a heulio al lodenn-mañ hag a heulio an eil prantad-labour a  zalc'ho gant o zudenn. • Reiñ un dalvoudegezh resis da gement jestr • Lakaat ar c'horf hag ar vouezh da c'hoari a-unvan • Bezañ reizh e pep degouezh : mouezh ha korf • Bezañ an dudenn kentoc'h evit c'hoari un dudenn • Kemer harp war ar pezh a anavezer, evit diazezañ ar c'hoari diwar santimanchoù gwir. Doareoù labour : • Labourat diwar testenn ur pezh c'hoari e brezhoneg (da vezañ desket araok ar staj). • Deskiñ en em ober diouzh al leurenn pe ar c'hoarilec'h, implijout al lec'h. • Poelladennoù war ar mod da  fiñval, da implijout ar c'horf. • Poelladennoù da skarzhañ ar jestroù didalvez, da resisaat anezho. • Poelladennoù d'ober al liamm etre ar vouezh hag ar c'horf. Dielfennañ perzh an eil hag / war egile. Page 3: EIL PRANTAD-LABOUR 3 Teirvet lodenn - Eus an 11 betek ar 12 a viz Kerzu Un tu bennak e bro Dreger Evit al lodenn-mañ e vo un dra bennak da zeskiñ da bep stajiad ! Ar c'hamera : an trede den Palioù : • Implijout ar barregezhioù bet desket da c'hoari ouzh ar c'hamera • Gwelet ar c'hamera evel un trede den  • Azasaat ar c'hoari d'ar skoilhoù teknikel • C'hoari gant ar c'hamera, evel ma vefe un aktour • Santout pouez ar selloù, ar fiñvadennoù munut TEATR FILMET Doareoù labour : • Labourat diwar testenn ur pezh c'hoari e brezhoneg (da vezañ desket araok ar staj). • C'hoari etre meur a gomedian, ar c'hamera o vezañ al lagad diavaez. • Komz d'ar c'hamera evel ma vefe un aktour. • Azasaat ar c'hoari hervez sav-poent ar c'hamera. • Diellfennañ disoc'hoù ar skeudennoù, klask komprenn ar pezh a laka an disoc'h da  vezañ gwirion pe get, soñjal er mod da wellaat c'hoari gant diazez ar stajoù all. PEGEMENT E KOUSTO DEOC'H ? Stajoù 1 ha 2 : Stajoù 1-2 ha 3 : Staj 3 : 100 € 150 € 80 € 40 € evit ar staj 1 ha 2. 50 € evit ar staj 1-2-3. 30 € evit ar staj 3. Arrez a vo goulennet diganeoc'h : Stajoù : d'ar Sadorn da 10e betek ar Sul 5e noz. Kinniget eo deoc'h ar bod : 20 € gant an dijuni (ret eo kemer ur sac'h kousket). Evit ar boued meur a ziskoulm zo : − Kas ho poued ganeoc'h. − Keginañ (marteze asembles gant ar re all) el  lec'h e vioc'h. − Mont d'ar preti (kontañ etre 10 € ha 15 € evit ur pred). Ho choazh a vo goulennet diganeoc'h e-koulz an enskrivadur. Page 4: